**НЧ „ХРИСТО БОТЕВ-1898”, СЕЛО РУЖИНЦИ, ОБЛАСТ ВИДИН**

**ГОДИШЕН ОТЧЕТ ЗА ДЕЙНОСТТА**

 **НА НЧ „ХРИСТО БОТЕВ-1898”**

**ЗА ПЕРИОДА 01.01.2018г. – 31.12.2018г.**

**------------------------------------------------------------------**

Изминалата 2018 година бе успешна и ползотворна година по отношение на дейността на НЧ „Христо Ботев”, село Ружинци, което го определя като едно действащо духовно средище, добър партньор по отношение на организиране на обществени прояви, както и достоен участник в множеството изяви и фестивали в областта и страната.

Тази година дейността на читалището се простираше от традиционни изяви до нови предизвикателства като всичко това се случваше благодарение на отличното взаимодействие с община Ружинци, секретаря на читалището и самодейците от съставите за любителско творчество.

Културният календар на читалището през 2018 година бе разнообразен и изпълнен с множество мероприятия.

 Основни цели и задачи през 2018 година:

1. Запазване на читалището като обществен център и ценен учасник в местното развитие.
2. Утвърждаване ролята на читалището в социалната и културната интеграция на различни общности.
3. Запазване и утвърждаване на местните обичаи и традиции.
4. Запазване и развитие на художествената самодейност и утвърждаване и подпомагане на колективите за любителско художествено творчество.
5. Опазване и поддържане на МТБ на читалището в добър вид.

 ОСНОВНИ ДЕЙНОСТИ:

 През 2018 година голяма част от усилията ни бяха насочени към утвърждаване и усъвършенстване на певческата група и танцовия състав.

1. Любителско художествено творчество:

а/ ПГ- състоящата се от 13 души, с осигурен музикален съпровод на акордеон. През 2018 година състава вече разполога и със съпровод на тъпан. Ръководители на състава – Милена Иванова и Венцислав Пешев.

Участия през изминалата година – 14, които са отличени с грамоти за участие.

б/ ТЦ- състоящ се от 12 души с ръководител Румяна Илиева. Участвал в 16 мероприятия, фолклорни събори, фестивали, празници и отличен с грамоти за участие.

в/ Мажоретен състав – състоящ се от 5 до 7 души с ръководител Евгения Герасимова, взел участие в проведени мероприятия на територията на село Ружинци.

 Временно действащи колективи:

а/ лазарска група

б/ коледарска група

1. Проведени мероприятия:
	* 06.01.2018г. – Йордановден – празника е организиран съвместно с община Ружинци, църковното настоятелство при Храм „Света Параскева Петка”,село Ружинци и отец Рафаил. На реката в селото бе извършен ритуала по хвърляне на кръста по случай Богоявление. Певческата група се представи със своя програма.
	* 01.02.2018 г. Отбелязване на Трифон Зарезан с ритуално зарязване на лози, програма на площада пред читалището, конкурс за най-добро бяло и червено вино.
	* през месец февруари 2018 година доброволците от клуба на БМЧК към читалището изработиха мартеници и организираха благотворителен мартенски базар. От продадените мартеници бяха събрани средства в размер на 332,76 лв., които бяха използвани за изработка на сценични костюми за самодейците.
	* 01.03.2018 г. Баба Марта – самодейци на читалището закичваха с мартеници жители на селото.
	* 03.03.2018 г. – Национален празник на РБългария. Програма изнесена в големия салон на читалището.
	* 22.03.2018 г. – По случай Деня на пролетта бе организиран пролетен бал за децата самодейци от читалището.
	* 29 и 30.03.2018 г. – лазаруване. В рамките на два дни лазарската група към читалището изпълни обичая лазаруване.
	* 05.04.2018 г. – Съвместно с Църковното настоятелство при Храм „ Света Параскева-Петка” с. Ружинци и отец Рафаил в двора на черквата в селото бе организирано Великденско ателие на открито, в което деца боядисваха великденски яйца.
	* по случай Деня на храбростта и българската армия съвместно с Клуба на Съюза на офицерите и сержантите от запаса и резерва – село Ружинци в големия салон на читалището се проведе мероприятие за отдаване на почит към героите.
	* На 11.05.2018г. заедно със СУ „Никола Йонков Вапцаров”, село Ружинци се проведе инициативата „Розите на България”. На площада пред читалището точно в 12,00 часа се изви българско хоро, в което взеха участие ученици от училището и читалщни самодейци.
	* след прекъсване от десетилетия на 25 май 2018г. се проведе тържество по случай Деня на българската просвета и култура и на славянската писменост. Със своя програма на площада пред читалището се предствахи ученици от СУ „Н. Й. Вапцаров”, село Ружинци и танцовия състав към читалището.
	* 01.06.2018 г. 1-ви юни – Програма на стадиона в с.Ружинци, в която взеха участие танцовия състав към читалището и децата от детските градини на територията на общината. В мероприятието взеха участие и доброволци от БМЧК –Видин, като заедно с децата от БМЧК-Ружинци раздаваха лакомства и изрисуваха лицата на всички деца. Организирана бе и клоунада за радост на малки и големи, както и конкурс за най-хубава детска рисунка. Всички участници получиха награди и лакомства.
	* 07 и 08.09.2018 г. - Традиционен фолклорен събор – „Ружинци – 2018”, организиран съвместно с община Ружинци. Село Ружинци бе домакин на събора, който се проведе на изградената сцена в двора на старото училище. В двата фестивални дни взеха участие над 500 самодейци, представляващи 46 състава от 35 организации. За първа година бяха организирани два конкурса – „Надиграване на ръченица” и „Автентична носия”. За настроението на жителите и гостите се погрижиха гост изпълнителите Гуна Иванова, Ива и Велислава Костадинови и Крум и два оркестъра. Гостите на събора имаха възможността да опитат ястия от сръбската кухня. За три години събора постави фокус върху насърчаването на любителското творчество и съхраняване на нематериалното културно наследство.
	* На 25 октомври 2018г. – отбелязахме 120 години от създаването на читалището в село Ружинци и празника на общината. В празничната програма взеха участие изпълнителите от АНПТ „Дунав” – град Видин и самодейните колективи от останалите читалища на територията на общината. С почетни грамоти и значки бяха отличени видни самодейци от миналото на читалището, видни общинари както и всички самодейни групи.
	* 20.12.2018 г. се проведе коледно тържество в големия салон на читалището. Коледарската група към читалището представи българския обичай „Коледуване”.
	* През изтеклата 2018 година в читалището гостува Драматичен театър – Видин с пиесата „Торба с лъжи”. За първи път от много години бяха прожектирани два филма съответно за деца и възрастни.

Фолклорни събори, фестивали, празници и други с участието на самодейни колективи при читалището.

* + 05.05.2018 г. – Международен фолклорен фестивал „Гергьовден”, село Антимово – участвали певческа група и танцов състав.
	+ 02.06.2018 г. – Трети фолклорен събор „Плешивец свири и пее-2018”. участвали певческа група и танцов състав
	+ 09.06.2018 г. – Турлашки фолклорен събор „Када кум прасе и ти вречу”, с.Чупрене - участвали певческа група и танцов състав
	+ 16.06.2018 г. – Фолклорен събор „Жива вода”, с. Извор, община Димово - участвали певческа група и танцов състав
	+ 24.06.2018 г. – Фолклорен събор „Свидня”, община Георги Дамяново - участвали певческа група и танцов състав
	+ 24.06.2018 г. – НФС „Леденика” - участвали певческа група и танцов състав
	+ 07.07.2018 г. – Фолклорен събор „Пей танцувай и на Зелени дел се любувай”, кв. Заножене – гр. Вършец – с участието на певческата група
	+ 20.07.2018 г. – Фолклорен събор „Пъстрина пее”, с. Стубел с участието на певческата група
	+ 11.08.2018 г. – Фолклорен събор „Среща на три поколения”, с. Гюргич – участвали певческа група и танцов състав
	+ Участие на певческата група и танцовия състав към читалището заедно с кмета на община Ружинци г-н Александър Александров в предаването „От българско, по-българско” в ефира на телевизия СКАТ. Освен характерните за село Ружинци песни и танци беше представена и историята на селото и читалището.
1. Други мероприятия и дейности
	* 01.06.2018г. – участие на децата от клуба на БМЧК – Ружинци в празника „Щуроландия” проведен в крайдунавски парк гр.Видин.
	* Секретаря на читалището Иво Иванов със своя неподправен талант и доказан професионализъм и умения участваше в подготовката на всички празници, а също така и във фолклорните събора в селата Ружинци, Плешивец и Гюргич. Работата, която той извърши е многообразна и обхваща озвучаване на всички мероприятия, изработка на плакети, грамоти, рекламни материали, обяви, плакати, лого за фолклорните събори, картината „Моста на Ружинци” подарена в предаването от „От българско, по-българско”, значки за отбелязване на годишнината на читалището, декори за празници и още много други дейности.
2. Библиотечната и информационна дейност.

Библиотеюния фонд наброява 9 800 тома, поддържа се в добро състояние.Библиотеката разполага с читалня, в която читателите ползват желаната от тях литература. Библиотеката разполага с 3 бр. компютри и 1 принтер, които са получени по програма „Глобални библиотеки” и се ползват от населението, служители на читалището и самодейците.

Подадени са годишни информационни карти към Министерство на културата в поддържаните от него регистри на читалищата и библиотеките.

 6. Други

 - Наето лице по НП „ Обучение и заетост на продължително безработни лица” към Бюрото по труда до 22.05.2018г..

 - Ремонт на сградата на читалището благодарение на спечелен проект от община Ружинци по програма „Красива България”.

 Читалщното ръководство отчита, че постигнатото не е малко, но има още неща които могат да бъдат постигнати и за които трябва да се работи.

Читалищното ръководство благодари на кмета на община Ружинци г-н Александър Александров за осигуряване на автобусен превоз за участие на самодейните колективи в събори, фестивали, мероприятия, разходи за изпълнители на фолклорния събор, годишнината на читалището, ремонтни дейности на сградата на читалището и осигуряване на работна ръка. Както и на цялата общинска администрация за оказаната помощ и подкрепа, на ръководството на СУ „Н.Й.Вапцаров”, село Ружинци за разбирането и освобождаването на ученици за участие в различни мероприятия, на отец Рафаил, на БЧК и БМЧК – Видин за съвместните инициативи.

Огромни благодарности към секретаря на читалището Иво Иванов и всички самодейци за неуморният им и всеотдаен труд и на тези, които с труда си помагаха за благоустрояването и развитието на читалището.

Секретар читалище: Председател ЧН:

/Иво Иванов/ /Милена Иванова/

**Бюджет и план за работа на НЧ „Христо Ботев-1898”, село Ружинци за 2019г.**

Предоставяме на Вашето внимание бюджета на читалището за 2019 година, който е в размер на 33 215 лв., това е субсидия от община Ружинци, която е определена при разпределението на годишната субсидия в началото на годината.

Сумата не е голяма, но това е което се предоставя от Министрество на културата. По-голямата част от нея ще бъде използвана за разплащане по трудови правоотношения и граждански договори и външни услуги. По-малката част за дейност.

|  |  |
| --- | --- |
| 01.02.2019г. | Отбелязване на Трифон Зарезан(Ден на лозаря)  |
| 01.03.2019г. | Баба Марта (изработване и раздаване на мартеници) и общоселско веселие |
| 03.03.2019г. | Тържествено отбелязване на Освобождението на България  |
| 22.03.2019г. | Първа пролет – пролетен бал |
| месец април | Лазаровден (лазаруване) |
| месец април | Великден(великденско ателие на открито) |
| 01.06.2019г. | Международен ден на детето |
| месец юни | Фолклорен събор „Плешивец свири и пее 2019” |
| месец август | Фолклорен събор „Среща на три поколения” |
| 06-07 и 08 септември 2019 г. | Традиционен фолклорен събор „Ружинци-2019” |
| 20.10.2019г. | Празник на община Ружинци |
| месец декември | Коледа и Нова година (коледуване) |

Самодейните колективи към читалището ще участват и в други фолклорни събори и фестивали в страната и региона.

**СПИСЪЧЕН СЪСТАВ НА ЧИТАЛИЩНОТО НАСТОЯТЕЛСТВО И ПРОВЕРИТЕЛНАТА КОМИСИЯ**

ЧИТАЛИЩНО НАСТОЯТЕЛСТВО

1. Милена Норова Иванова – Председател ЧН

и членове

2. Виолета Цветанова Младенова

3. Дилияна Любенова Стефанова

ПРОВЕРИТЕЛНА КОМИСИЯ

1. Милен Михайлов Викторов

2. Росенка Петрова Найденова

3. Александър Владимиров Александров